CELEX: 62007CA0200
Language: et
Date: 2008-10-21 00:00:00
Title: Kohtuasi C-200/07 ja C-201/07: Euroopa Kohtu (suurkoda) 21. oktoobri 2008 . aasta otsus (Corte suprema di cassazione (Itaalia) eelotsusetaotlus) — Alfonso Luigi Marra versus Eduardo De Gregorio (C-200/07), Antonio Clemente (C-201/07) (Eelotsusetaotlus — Euroopa Parlament — Parlamendiliikme välja antud pamflett, mis sisaldab solvavaid väljendeid — Mittevaralise kahju hüvitamise nõue — Euroopa Parlamendi liikmete immuniteet)

6.12.2008   
            
            
               ET
            
            
               Euroopa Liidu Teataja
            
            
               C 313/6
            
         Euroopa Kohtu (suurkoda) 21. oktoobri 2008. aasta otsus (Corte suprema di cassazione (Itaalia) eelotsusetaotlus) — Alfonso Luigi Marra versus Eduardo De Gregorio (C-200/07), Antonio Clemente (C-201/07)
   (Kohtuasi C-200/07 ja C-201/07) (1)
   
   (Eelotsusetaotlus - Euroopa Parlament - Parlamendiliikme välja antud pamflett, mis sisaldab solvavaid väljendeid - Mittevaralise kahju hüvitamise nõue - Euroopa Parlamendi liikmete immuniteet)
   (2008/C 313/09)
   Kohtumenetluse keel: itaalia
   Eelotsusetaotluse esitanud kohus
   Corte suprema di cassazione
   Põhikohtuasja pooled
   
      Hageja: Alfonso Luigi Marra
   
      Kostjad: Eduardo De Gregorio (C-200/07), Antonio Clemente (C-201/07)
   Kohtuasja ese
   Eelotsusetaotlus — Corte suprema di cassazione — Euroopa ühenduste privileegide ja immuniteetide protokolli (EÜT L 152, 13.7.1967, lk 14; ELT C 321 E, 29.12.2006, lk 318) artikli 9 ning Euroopa Parlamendi kodukorra (ELT 2005, L 44, lk 1) artikli 6 lõike 2 tõlgendamine — Nõue hüvitada Euroopa Parlamendi liikme poolt solvavate väljenditega tekitatud mittevaraline kahju — Tsiviilkohtu pädevus otsustada immuniteedi olemasolu üle Euroopa Parlamendi otsuse puudumisel
   Resolutiivosa
   Eurosaadiku vastu tema avaldatud arvamuste tõttu esitatud kahju hüvitamise hagi korral tuleb Euroopa Parlamendi liikmete immuniteeti käsitlevaid ühenduse eeskirju tõlgendada nii, et
   
               —
            
            
               kui sellist hagi lahendav siseriiklik kohus ei ole saanud mingit teavet, et see saadik oleks esitanud Euroopa Parlamendile taotluse 8. aprilli 1965. aasta Euroopa ühenduste privileegide ja immuniteetide protokolli artiklis 9 ette nähtud immuniteedi kaitsmiseks, ei pea kohus taotlema Euroopa Parlamendi otsust immuniteedi tingimuste täitmise kohta;
            
         
               —
            
            
               kui siseriiklikule kohtule on teatatud, et saadik on esitanud Euroopa Parlamendile immuniteedi kaitsmise taotluse Euroopa Parlamendi kodukorra artikli 6 lõike 3 mõttes, peab kohus menetluse peatama ja paluma Euroopa Parlamendil esitada oma arvamus võimalikult kiiresti;
            
         
               —
            
            
               kui siseriiklik kohus leiab, et saadikul on Euroopa ühenduste privileegide ja immuniteetide protokolli artiklis 9 ette nähtud immuniteet, peab ta eurosaadiku vastu esitatud hagi rahuldamata jätma.
            
         
      (1)  ELT C 229, 17.9.2005.